Rock 'n' Roll (ჯონ ლენონის ალბომი)
Rock 'n' Roll — ჯონ ლენონის სტუდიური სოლო-ალბომი, გამოცემული 1975 წელს. მასში შეტანილია 1950-იანი და 1960-იანი წლების სიმღერების ქავერ-ვერსიები, შესრულებული ლენონის მიერ. ფილ სპექტორის პროდიუსერული ხელმძღვანელობით ჩაწერილი მასალა მზადდებოდა წლის მანძილზე, რასაც ახლდა გარე პრობლემები. საგულისხმოა, რომ ამ პერიოდში მორის ლევიმ ლენონს უჩივლა „Come Together“-ში მისი ერთ-ერთი სტრიქონის გამოყენების გამო და ორივე შეთანხმდა, რომ ლენონი ალბომში მისი ავტორობის სამ სიმღერას შეიტანდა.